Першыя лэдзі ЗША

**Пе́ршая лэ́дзі ЗША** — тытул гаспадыні Белага дома. Традыцыйна абавязкі гаспадыні выконвае жонка прэзідэнта ЗША, але часам гэты тытул атрымлівала жанчына, якая не была жонкай главы дзяржавы — у выпадку, калі прэзідэнт быў халасты або аўдавеў, або калі жонка не магла выконваць абавязкі першай лэдзі. Гэты тытул не прадугледжвае выбараў і ніякіх афіцыйных службовых абавязкаў. Тым не менш, першая лэдзі прысутнічае на многіх афіцыйных цырымоніях і дзяржаўных мерапрыемствах, як у суправаджэнні прэзідэнта, так і замест яго. Традыцыйна, гаспадыня Белага дома не мае іншай працоўнай занятасці на працягу выканання сваіх абавязкаў. У кола яе абавязкаў таксама ўваходзіць клопат аб усіх цырымоніях Белага дома. У першай лэдзі ёсць свой штат служачых, уключаючы грамадскага сакратара Белага дома, кіраўніка штату працаўнікоў, прэс-сакратара, галоўнага фларыста, шэф-повара. Офіс першай лэдзі з’яўляецца падраздзяленнем Выканаўчага офіса Прэзідэнта.

Паводле  і , усяго было 47 першых лэдзі і 54 тытулы першай лэдзі. Такое разыходжанне ўзнікла з-за таго, што некаторыя прэзідэнты былі жанатыя на розных жанчынах, а Гровер Кліўленд і Дональд Трамп былі прэзідэнтамі двойчы ў розны час і лічацца адначасова 22-м і 24-м (Кліўленд) і 45-м і 47-м (Трамп) прэзідэнтамі. Таму іх жонкі Флорэнс Фолсам Кліўленд і Мелання Трамп таксама былі палічаны двойчы.
 
Самай першай лэдзі ЗША была Марта Вашынгтон, жонка Джорджа Вашынгтона. У прэзідэнтаў Джона Тайлера і Вудра Вільсана было па дзве першыя лэдзі, абодва яны ажаніліся двойчы на працягу прэзідэнцкага тэрміну.

З усіх прэзідэнтаў ЗША чацвёра былі маладзейшыя за жонак: Джордж Вашынгтон, Мілард Філмар, Бенджамін Гарысан і Уорэн Гардзінг.

Жонкі чатырох прэзідэнтаў памерлі раней, чым іх мужы прынялі прысягу, але яны ўсё адно лічацца першымі лэдзі: Марта Джэферсан, жонка Томаса Джэферсана; Рэйчэл Джэксан, жонка Эндру Джэксана; Ханна Ван Бюрэн, жонка Марціна Ван Бюрэна; і Элен Артур, жонка Чэстэра А. Артура.

Харыет Лэйн, пляменніца Джэймса Б’юкенена, была адзінай афіцыйнай першай лэдзі, якая не была ў шлюбе з прэзідэнтам, аднак неафіцыйна абавязкі першай лэдзі выконвала Долі Мэдысан. Эмілі Донельсан і Сара Ёрк Джэксан былі неафіцыйнымі першымі лэдзі падчас прэзідэнцтва Эндру Джэксана. Чэлсі Клінтан неафіцыйна выконвала абавязкі першай лэдзі падчас выбарчай кампаніі яе маці і на працягу тэрміну яе паўнамоцтваў у Сенаце падчас прэзідэнцтва Біла Клінтана.

Тытул «першая лэдзі» ўпершыню быў выкарыстаны ў панегірыку Джэймса Мэдысана, прысвечаным Долі Мэдысан. Аднак у афіцыйны абарот тэрмін увайшоў толькі пасля з’яўлення ў Белым Доме Харыет Лэйн.

У 2007 годзе Манетны двор ЗША пачаў выпускаць набор залатых манет з партрэтамі першых лэдзі на аверсе. Калі ў прэзідэнта не было жонкі, на аверсе была намалявана эмблема свабоды як на манетах, якія былі ў той час у абароце, а на рэверсе — эмблема з выявай прэзідэнта. Такімі манетамі з’яўляюцца манеты першых лэдзі Томаса Джэферсана, Эндру Джэксана, Марціна Ван Бюрэна і Джэймса Б’юкенена. На манеце першай лэдзі Чэстэра Артура намалявана суфражыстка Эліс Пол.

## Спіс першых лэдзі ЗША 
## Гл. таксама 
* Спіс прэзідэнтаў ЗША

## Крыніцы 
## Спасылкі 
* Спіс першых лэдзі ЗША 
* Біяграфіі першых лэдзі ЗША 

Катэгорыя:Спісы жонак кіраўнікоў